Graham Maule

Graham Alexander Maule (født 24. september 1958 i Glasgow, død 29. desember 2019) var en skotsk arkitekt og sangforfatter som sammen med John L. Bell ga ut flere innspillinger av egne sanger. 

Han fikk sin utdannelse på Mackintosh School of Architecture, University of Glasgow, 1975-80. Deretter ble han engasjert i ungdomsarbeid i Ruchill Church, Glasgow, 1980-82. Deretter var han et år i Anderston Kelvingrove Church, Glasgow, 1982-83. I 1983 ble han ungdomsarbeider knyttet til Iona Community i Glasgow 1983-86, og i 1986 ble han knyttet til Wild Goose Resource Group, Iona Community, Glasgow. Han fortsatte likevel å arbeide som deltidslærer på Leith School of Art, Edinburgh, fra 1996 og på University of Edinburgh, 2003-04. Han tok mastergrad i skulptur på Edinburgh College of Art og fortsatte der for å ta doktorgrad.Graham Maule. The Canterbury Dictionary of Hymnology. Canterbury Press, besøkt 30. august 2015  

Han er representert i Norsk salmebok 2013 med fire salmer, alle skrevet sammen med John L. Bell:
 Nr. 104 I et skur ved Betlehem 1987, oversatt av Hans-Olav Mørk 1999
 Nr. 214 Han sto opp før dagen demret 1988, oversatt av Sven Aasmundtveit 1999
 Nr. 433 Da Herren kom til denne jord 1987, oversatt av Hans-Olav Mørk 2000
 Nr. 434 Det er navnet ditt jeg roper 1987, oversatt av Hans-Olav Mørk 1999

 Referanser 

Kategori:Skotske arkitekter
Kategori:Britiske salmediktere